54°40′07″š. pl. 25°17′41″r. ilg.﻿ / ﻿54.6685°š. pl. 25.2947°r. ilg.﻿ / 54.6685; 25.2947

| LFF stadionas |
| --- |
|  |
| Oficialus pavadinimas | Lietuvos futbolo federacijos stadionas |
| Vieta | Liepkalnio g. 13/2, Vilnius |
| Atidarytas | 1954 m. |
| Savininkas | Lietuvos futbolo federacija |
| Talpa | 5067 žiūrovų |
| Nuomininkai | FK Žalgiris VilniusFK Riteriai |

**Lietuvos futbolo federacijos stadionas** (arba ***LFF stadionas***, 1964–2004 m. ***Vilniaus „Lokomotyvo" stadionas***, 2004–2010 m. ***„Vėtros" stadionas***) – stadionas Vilniaus mieste, Liepkalnyje, į pietus nuo Vilniaus geležinkelio stoties. Stadione namų rungtynes jame žaidžia FK Žalgiris Vilnius, FK Riteriai ir kitos komandos, taip pat Lietuvos vyrų futbolo rinktinė.

Istorija
--------

1954 m. atidarytas „Lokomotyvo" stadionas, priklausęs Lietuvos „Lokomotyvo" sporto draugijai. 1957 m. jis buvo pabaigtas statyti kaip daugiafunkcis stadionas. Čia namų rungtynes žaisdavo Vilniaus „Lokomotyvas". 1964 m. stadionas priklausė Laisvanoriškjai sporto draugijai „Lokomotyvas". 2004 m. stadionas perstatytas „Vėtros" klubo iniciatyva. Tai buvo pirmasis privatus stadionas, pastatytas po 1990 m. Iš pradžių jame tilpo beveik 3600 žiūrovų, bet 2005 m. stadionas atnaujintas, pastatyta 1708 vietų pietinė tribūna, įrengta VIP tribūna ir jo vietų skaičius buvo padidintas iki beveik 5500. Stadionas atitiko UEFA 2 kategorijos reikalavimus.

2010 m. vasarą „Vėtra" prasiskolino bankui DnB Nord, stadioną perėmė DnB Nord lizingas. LFF išsiderėjo 2,2 mln. litų paskolą iš DnB Nord, stadioną išpirko. 2011 m. vasarą pradėtas remontas: renovuotos tribūnos, talpa padidinta iki 5067 vietų, išklota dirbtinė veja, įrengtos patalpos rungtynių dalyviams, žiniasklaidai, VIP sektoriai, treniruočių aikštė ir LFF biuras. Po rekonstrukcijos stadionas atidarytas 2011 m. rugsėjo 10 d. A lygos rungtynėmis tarp „Žalgirio" ir FC Klaipėda komandų (3-0). Stadionas atitiko UEFA 3 kategorijos reikalavimus. Remontą finansavo UEFA, Vilniaus miesto savivaldybė ir privatūs investuotojai. Stadionas pervadintas į „LFF stadionas", tapo LFF būstine. LFF perėmė stadiono valdymą, tačiau nėra stadiono turto savininkais.

2017 m. balandžio 1 d. stadione sužaistos amerikietiško futbolo rungtynės tarp Vilnius „Iron Wolves" ir Kaliningrad „Amber Hawks".

2021 m. LFF paskelbė planus perkelti būstinę į 2022 m. suremontuotą S. Dariaus ir S. Girėno stadioną. LFF stadioną ketinama parduoti. Bus ieškoma pirkėjų, o valdymo perėmimas siejamas su „Riterių" klubo savininku Janu Nevoina ir „Žalgirio" klubo vykdančiąja direktore Vilma Venslovaitiene. Stadioną reikia vėl remontuoti, o kaina neaiški.

Rekonstrukcijos
---------------

Pirmoji rekonstrukcija vyko 2005 m. klubui „Vėtra" įsigijus „Lokomotyvo" stadioną. Stadionas atitiko UEFA 2 kategorijos reikalavimus. Antroji rekonstrukcija vyko 2011 m. stadioną perėmus LFF. LFF stadionas atitiko UEFA 3 kategorijos reikalavimus.

2020 m. balandį atnaujinta danga. 2015 m. suteiktas dangos sertifikatas baigė galioti ir nebeatitiko tarptautinių reikalavimų. Tai reiškė, kad ant dabartinės dangos negalėtų žaisti Nacionalinė rinktinė bei Europos atrankose besivaržantys klubai. Naujoji danga atitinka visus FIFA Quality Pro reikalavimus. Darbai vyko koronaviruso pandemijos karantino metu, užsienio specialistus išimties tvarka įleido Lietuvos Vyriausybė. Specialistai buvo aprūpinti apsaugos priemonėmis ir karantinavosi LFF stadiono patalpose.

2021 m. LFF konstatavo, kad stadioną reikia remontuoti ir planuojama jį parduoti.

Galerija
--------

* Rytų tribūnaRytų tribūna
* Pietų tribūnaPietų tribūna
* ŠvieslentėŠvieslentė
* VIP tribūnaVIP tribūna

Šaltiniai
---------

1. ↑  Kūno kultūros ir sporto departamentas prie Lietuvos Respublikos Vyriausybės. „Lietuvos kūno kultūros ir sporto istorija". – Vilnius, Margi raštai, 1996. ISBN 9986-09-122-5. // 149 p.
2. ↑  Gediminas Kalinauskas. Lietuvos futbolo raida (1905–2018). – 2020 m. // psl. 401.
3. ↑
4. ↑
5. ↑
6. ↑
7. ↑  Gediminas Kalinauskas. Lietuvos futbolo raida (1905–2018). – 2020 m. // psl. 2074.
8. ↑
9. ↑
10. ↑
11. ↑
12. ↑   Archyvuota kopija 2011-05-23 iš Wayback Machine projekto.
13. ↑   Archyvuota kopija 2020-05-13 iš Wayback Machine projekto.

Nuorodos
--------

* LFF stadionas (lff.lt svetainėje) Archyvuota kopija 2019-05-14 iš Wayback Machine projekto.
* Soccerway – LFF stadionas